Diari Oficial de la Generalitat Valenciana


Sumari del DOGV 7665, del 25-11-2015 (2015/9316)

Convocatòria d'una plaça d'agent de la policía local por promoció interna.
--------------------------------------------------------------------------

### Dades del document

Número de DOGV
:   7665

Data del DOGV
:   25-11-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/9316


Data del document
:   13-11-2015

Organisme emissor
:   Ajuntament de Llíber

Tipus de document
:   Anunci

Descriptors 

:   * Llíber
    * concurs administratiu

Convocatòria d'una plaça d'agent de la policía local por promoció interna. [2015/9316]  
Per mitjà de la Resolució d'Alcaldia número 427/2015, de data 13 de novembre de 2015, s'ha procedit a convocar les bases per a proveir en propietat una plaça d'agent de policia local, per promoció interna, i s'aproven així mateix les bases que han de regir la convocatòria i que es transcriuen a continuació:  
  
Bases de la convocatòria per a proveir en propietat una plaça d'agent de la policia local per procediment de promoció interna  
  
Primera. Objecte de la convocatòria  
L'objecte de la present convocatòria és la provisió en propietat, pel procediment de promoció interna per mitjà del sistema de concurs-oposició, d'una plaça d'agent de policia local vacant en la plantilla d'aquest ajuntament, enquadrada en el grup C, subgrup c1, corresponent a l'escala d'administració especial, subescala de serveis especials, classe policia local i auxiliars, i inclosa en l'oferta d'ocupació pública corresponent a l'any 2015.  
El procés selectiu es regirà per allò que disposen aquestes bases, i la normativa d'aplicació, integrada particularment per:  
?Llei 6/1999, de 19 d'abril, de la Generalitat Valenciana, de policies locals i de coordinació de policies locals.  
?El Decret 88/2001, de 24 d'abril, del Consell pel qual s'estableixen les bases i els criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana, així com l'Ordre d'1 de juny de 2001, de la Conselleria de Justícia i Administracions Públiques, que el desplega, quant a l'escala bàsica i d'auxiliars.  
  
?Ordre d'1 de novembre de 2001, de la Conselleria de Justícia i Administracions públiques, de desplegament del Decret 88/2001.  
?Ordre 23 de novembre de 2005, de la mateixa conselleria, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.  
?Ordre 23.11.2005, de la mateixa conselleria, per la qual s'aprova el barem general per a la valoració de mèrits en els concursos oposició convocats per a la selecció dels policies locals de la Comunitat Valenciana.  
?Resolució de la Direcció General de Seguretat i Protecció Ciutadana de 30 de juny de 2008, publicada en el Diari Oficial de la Comunitat Valenciana d'1 d'agost de 2008, per la qual s'aprova la relació definitiva d'aspirants declarats habilitats als efectes de promoció interna, per haver superat les proves convocades per l'Ordre de 21 de juliol de 2006, de la Conselleria de Justícia i Interior.  
  
Segona. Condicions dels aspirants  
Per a ser admesos a la realització de les proves selectives, els aspirants hauran de reunir els següents requisits del Decret 88/2001, article 15, en la data en què acabe el termini de presentació d'instàncies:  
  
a) Ser funcionari de carrera, integrat en la subescala de serveis especials, classe policia local, categoria auxiliar.  
b) Haver romàs almenys dos anys com a funcionari de carrera en la categoria d'auxiliar de policia local de Llíber.  
c) No patir malaltia o cap defecte físic que impedisca l'exercici de les funcions pròpies de l'escala i categoria a què aspira, d'acord amb el quadre d'exclusions mèdiques que establisca l'ordre de la conselleria en matèria de policia local.  
d) Estar en possessió del títol de Batxiller superior o equivalent o tindre complides les condicions per a obtindre'l en la data en què finalitze el termini de presentació d'instàncies.  
e) No trobar-se suspés ni inhabilitat per a l'exercici de funcions públiques.  
f) Estar en possessió dels permisos que habiliten per a la conducció de vehicles de les classes B, BTP i A, que permeta la conducció de motocicletes amb unes característiques de potència que no sobrepassen els 25 kW o una relació pes/potència no superior a 0,16 kW/kg.  
  
Tercera. Presentació d'instàncies  
1) Les instàncies per a prendre part en la present convocatòria es dirigiran a l'alcalde president d'aquest ajuntament. Les instàncies es presentaran en el Registre General o en la forma que determina l'article 38.4 de la Llei 30/1992 de Règim Jurídic de les Administracions Públiques i del Procediment Administratiu Comú, durant el termini de 20 dies naturals, a partir de l'endemà de la publicació de l'extracte de la convocatòria en el Boletín Oficial del Estado.  
En les instàncies per a prendre part en aquesta convocatòria, els aspirants hauran de manifestar que reuneixen tots i cada un dels requisits exigits en aquestes bases i que es comprometen a prestar el preceptiu jurament o promesa.  
2) A les instàncies s'acompanyarà:  
a) Justificant d'haver ingressat els drets d'examen, que serà en aquest cas de 35 euros, que seran satisfets a Sabadell-Cam, compte 9327-6948-05-9485959184 indicant «En concepte de drets d'examen per a una plaça d'agent de la policia local per promoció interna», adjuntant el resguard del pagament en la instància.  
Els esmentats drets d'examen només seran tornats als que no siguen admesos al procediment selectiu per falta d'algun dels requisits exigits per a prendre-hi part.  
b) Còpia del DNI.  
c) Manifestació escrita de l'aspirant que reuneix tots i cada un dels requisits exigits en les disposicions vigents, referides a la data d'expiració del termini de presentació de sol·licituds i que es comprometen a prestar si és el cas el preceptiu jurament o promesa.  
  
Quarta. Admissió d'aspirants  
Per a ser admesos a les proves selectives, bastarà que els aspirants manifesten en les seues instàncies que reuneixen totes i cada una de les condicions exigides en aquestes bases, referides a la data de finalització del termini de presentació d'instàncies així com haver abonat els drets d'examen. Expirat el termini de presentació d'instàncies, per mitjà d'una resolució de l'Alcaldia, s'aprovarà la llista d'aspirants admesos i exclosos. L'esmentada resolució es publicarà en el Butlletí Oficial de la Província d'Alacant i el tauler d'anuncis de l'Ajuntament, i es concedirà un termini de 10 dies per a l'esmena de defectes pels aspirants exclosos.  
  
Conclòs el termini de reclamacions i esmenes, i resoltes aquestes, l'alcalde elevarà a definitives les llistes d'admesos/es i exclosos/es, per mitjà d'una resolució que es publicarà igualment en el Butlletí Oficial de la Província d'Alacant.  
L'esmentada publicació servirà de notificació als efectes d'impugnacions i recursos. En la mateixa resolució s'indicarà la data, el lloc i l'hora de començament del primer exercici, que tindrà lloc en un termini no inferior a 15 dies hàbils, i la composició del tribunal qualificador. Els errors de fet podran esmenar-se en qualsevol moment, d'ofici o a petició de l'interessat. En el cas que no hi haja aspirants exclosos, podrà elevar-se a definitiva la llista provisional, sense l'obertura del termini de reclamacions.  
  
Cinquena. Tribunal qualificador  
El tribunal qualificador estarà compost per:  
President: el cap d'un cos de la policia local, designat per l'Alcaldia Presidència d'aquest ajuntament.  
Secretari: el secretari interventor d'un ajuntament, que actuara a més com a vocal.  
Vocals: cinc funcionaris que posseïsquen una titulació igual o superior a la requerida per a la plaça a proveir, designats per l'alcalde president d'aquest ajuntament.  
La designació dels membres del tribunal inclourà la dels respectius suplents.  
El tribunal podrà disposar la incorporació d'assessors especialistes per a les proves psicotècniques, mèdiques, d'aptitud física i valencià, i en aquest cas el seu nomenament es farà públic junt amb el del tribunal.  
El tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents, entre els quals estaran necessàriament el president i el secretari, o els que els substituïsquen.  
Els membres del tribunal podran ser recusats pels aspirants de conformitat amb el que preveuen els articles 28 i 29 de la vigent Llei 30/1992, de Procediment Administratiu Comú.  
Contra les resolucions i actes dels tribunals de selecció, així com contra els seus actes de tràmit que impedisquen continuar el procediment o produïsquen indefensió, podrà interposar-se un recurs d'alçada davant de l'autoritat que els va nomenar.  
  
Sisena. Començament i desenrotllament de l'oposició  
Els aspirants seran convocats en crida única, excepte casos de força major degudament justificats i apreciats pel tribunal. La no presentació d'un aspirant en el moment de ser cridat a qualsevol dels exercicis obligatoris determinarà automàticament la pèrdua del seu dret a participar en l'esmentat exercici i en els successius, per la qual cosa quedarà exclòs del procés selectiu.  
L'ordre d'actuació dels aspirants en aquells exercicis que no puguen realitzar-se conjuntament es determinarà per mitjà de sorteig.  
El tribunal podrà requerir en qualsevol moment als aspirants que acrediten la seua idoneïtat, amb aquesta finalitat hauran d'anar proveïts del document nacional d'identitat.  
Una vegada començades les proves no serà obligatòria la publicació de la resta d'exercicis en el Butlletí Oficial de la Província d'Alacant ni en el Diari Oficial de la Comunitat Valenciana, bastarà la publicació en el tauler d'edictes de l'ajuntament. L'esmentada publicació haurà de realitzar-se amb 12 hores d'antelació al començament d'aquestes, si es tracta del mateix exercici, o de 48 hores si es tracta d'un nou exercici.  
  
El tribunal, en la resta de proves, podrà reduir els terminis indicats anteriorment, amb l'acord previ unànime dels aspirants.  
  
Setena. Procediment de selecció  
El procediment de selecció es regirà pel que disposa l'article 16 del Decret 88/2001 i les ordres indicades en la base primera. Amb caràcter previ a l'inici de les proves, de manera preceptiva tots els aspirants aportaran en la primera crida del tribunal un certificat mèdic oficial en què es faça constar expressament la seua capacitat per a concórrer a les proves físiques exigides en aquestes bases, així com que no es troben impedits o incapacitats per a l'accés a la funció pública. La falta de presentació de l'esmentat certificat exclourà els aspirants de participar en el procediment de selecció que es convoca.  
Fase d'oposició  
Els aspirants estaran exempts de realitzar, totalment o parcialment, les proves o exercicis realitzats amb anterioritat per a l'ingrés en la categoria immediata inferior encaminades a acreditar coneixements ja exigits en l'esmentada categoria.  
El procediment de selecció que es convoca constarà de les següents proves i exercicis:  
1. Prova psicotècnica  
De caràcter obligatori i eliminatori. Consistirà a superar els exercicis o proves psicotècniques aptitudinals i de personalitat que es determinen en l'annex III de l'Ordre de 23 de novembre de 2005, de la Conselleria de Justícia i Administració Pública, publicada en el Diari Oficial de la Generalitat Valenciana el 2 de desembre de 2005.  
No caldrà passar aquesta prova, en el cas d'acreditar fefaentment, haver-la superat en algun municipi homologat expressament per l'Institut Valencià de Seguretat Pública, durant l'últim any.  
  
2. Proves d'aptitud física  
De caràcter obligatori i eliminatori. Consistiran a superar proves d'aptitud física que posen de manifest la capacitat per a l'exercici del lloc de treball i el contingut i les marques mínimes de les quals seran les proves següents:  
1. Carrera de resistència 1.000 metres.  
2. Salt de longitud amb carrera.  
3. Natació 50 metres.  
  
Barem d'edats masculí  
Quadre d'edats 1 2 3  
Fins a 30 anys 4 20" 3,75 m 60"  
De 31 a 35 anys 4 50" 3,50 m 1 10"  
De 36 a 40 anys 5 30" 3,25 m 1 25"  
De 41 a 45 anys 10 3,00 m 1 30"  
De 46 a 50 anys 11 2,75 m 1 40"  
Més de 50 anys 12 2,40 m 1 55"  
Barem d'edats femení  
Quadre d'edats 1 2 3  
Fins a 30 anys 4 50" 3,10 m 110"  
De 31 a 35 anys 5 20" 2,90 m 120"  
De 36 a 40 anys 6 00" 2,70 m 135"  
De 41 a 45 anys 11 2,50 m 145"  
De 46 a 50 anys 12 2,30 m 155"  
Més de 50 anys 13 2,10 m 210"  
  
  
La qualificació d'aquest exercici serà d'apte o no apte, i caldrà superar com a mínim dos de les tres proves per a ser qualificat com apte.  
  
La valoració de les proves d'aptitud física en les proves de salt es realitzarà mesurant la distància efectiva.  
No caldrà passar aquesta prova, en el cas d'acreditar fefaentment haver-la superat en alguna administració local de la Comunitat Valenciana, durant els quatre últims anys.  
3. Qüestionari  
De caràcter obligatori i eliminatori. Consistirà a contestar correctament per escrit, un qüestionari d'un mínim de 50 preguntes i màxim de 75 preguntes, amb quatre respostes alternatives una d'elles certa, en un temps màxim d'1 hora i 30 minuts, sobre els temes relacionats en els grups I a IV, ambdós inclosos detallats en l'annex I. Per a la correcció d'aquesta prova es tindran en compte, en tot cas, les respostes errònies.  
  
La qualificació d'aquest exercici serà de 0 a 10 punts, i s'haurà d'obtindre's una qualificació de 5 punts per a superar-lo.  
4. Coneixement del valencià  
De caràcter obligatori. Exercici consistent a traduir del valencià al castellà i viceversa, un text proposat pel tribunal, en un temps màxim de trenta minuts. Aquest exercici es qualificarà de 0 a 4 punts i no serà eliminatori.  
5. Reconeixement mèdic  
De caràcter obligatori i eliminatori. Consistirà a superar un reconeixement mèdic, d'acord amb el quadre d'exclusions mèdiques que es determina en l'annex II. La superació d'aquesta prova en les convocatòries, homologada expressament per l'Institut Valencià de Seguretat Pública, tindrà una validesa d'un any des de la seua realització, i quedaran exempts de realitzar-la aquells que, en l'esmentat període, l'hagen superat, sempre que no es produïsquen malalties que, a juí del tribunal mèdic, justifiquen tornar-les a passar.  
6. Desenvolupament del temari  
De caràcter obligatori i eliminatori. Consistent a desenvolupar per escrit durant un temps màxim d'una hora i trenta minuts, i mínim d'una hora, dos temes triats per l'aspirant de quatre extrets per sorteig, dels grups primer a quart, ambdós inclosos de l'annex I, que componen el temari. Els esmentats temes seran llegits en sessió pública davant del tribunal, que podrà formular les preguntes o aclariments que sobre els aquests jutge oportunes. Es valorarà la claredat d'idees i el coneixement sobre els temes exposats.  
La qualificació d'aquest exercici serà de 0 a 10 punts, i per a superar l'exercici s'haurà d'obtindre un mínim de 5 punts.  
7. Temes locals  
De caràcter obligatori. Consistirà en l'exposició per escrit d'un tema dels que componen el grup cinqué en un temps màxim d'1 hora i mínim de 45 minuts, i es valoraran els coneixements exposats, la claredat en l'exposició, neteja, redacció i ortografia, que, en tot cas, seran llegits per l'aspirant en sessió pública davant del tribunal. L'exposició escrita del tema podrà substituir-se per la realització d'una prova de preguntes amb respostes alternatives.  
La qualificació d'aquest exercici serà de 0 a 5 punts.  
?La valoració dels exercicis de desenvolupament del temari s'efectuarà per mitjà de l'obtenció de la mitjana aritmètica de cada un dels membres del tribunal de selecció, i a aquest efecte caldrà rebutjar les puntuacions màximes i mínimes quan entre elles hi haja una diferència de 4 punts o més, i, si és el cas, servirà com a punt de referència la puntuació màxima obtinguda. L'esmentada diferència serà de 2 punts quan es tracte de valorar els temes locals.  
Fase de concurs  
La fase de concurs s'ajustarà a les normes següents:  
a) Els mèrits al·legats i qualssevol altres dades hauran d'estar referits a la data d'acabament del termini de presentació d'instàncies.  
  
b) En qualsevol moment del procés d'adjudicació podrà demanar-se formalment dels interessats els aclariments o, si és el cas, la documentació addicional que s'estime necessària per a la comprovació dels mèrits, requisits o dades al·legats, així com aquells altres que es consideren necessaris per a una correcta valoració.  
c) La valoració de mèrits s'efectuarà d'acord amb l'annex III.  
Valoració global prova selectiva  
La puntuació definitiva vindrà determinada per la suma aritmètica dels punts obtinguts en la fase d'oposició (amb un màxim de 29) i els obtinguts en la fase de concurs (amb un màxim de 19,34).  
  
Huitena. Relació d'aprovats  
El nombre d'aspirants aprovats en el procés selectiu no podrà excedir el nombre de places convocades.  
El tribunal formularà proposta dels aspirants que, havent superat el procés selectiu, i amb la presentació prèvia de la documentació exigida per aquestes bases, hagen d'incorporar-se a l'Institut Valencià de Seguretat Pública i Emergències, per a seguir un curs de formació teoricopràctic de caràcter selectiu. L'esmentat curs no haurà de seguir-se en el cas que els aspirants l'hagueren superat amb anterioritat. Aquesta circumstància haurà d'acreditar-se davant de l'Ajuntament de conformitat amb el que estableix la base 10.  
Quan algun dels aspirants aprovats renuncie continuar en el procés de selecció, o en siguen exclosos per no tindre algun dels requisits exigits, no presentar la documentació o per falsedat d'aquesta, o per no superar el curs selectiu, s'anul·laren les actuacions respecte d'aquests i el tribunal podrà proposar la inclusió en la llista d'admesos del mateix nombre d'exclosos per les anteriors causes, els quals s'incorporaran a la realització del curs selectiu en les mateixes condicions que les assenyalades en la base desena, sense perjuí de la responsabilitat en què, si és el cas, pogueren haver incorregut.  
  
Novena. Presentació de documents  
Els aspirants proposats pel tribunal hauran d'aportar davant de la corporació, en el termini de 20 dies naturals, des que es faça pública la relació d'aspirants aprovats, els documents acreditatius de les condicions de capacitat i requisits exigits en les presents bases de convocatòria:  
  
- Certificat de naixement expedit pel registre civil corresponent o fotocòpia del document nacional d'identitat, degudament compulsada.  
  
- Original o fotocòpia compulsada del títol acadèmic exigible segons la corresponent convocatòria.  
- Declaració de no haver sigut separat per mitjà d'expedient disciplinari en qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
- Fotocòpia compulsada dels permisos de conducció exigits com a requisit en la base segona.  
  
Deu. Curs teoricopràctic IVASPE i nomenament  
El tribunal formularà proposta al president de la corporació de l'aspirant, que havent superat les proves selectives, torn de promoció interna, i prèvia la presentació de la documentació exigida en aquestes bases, haja de realitzar el curs de capacitació de contingut teoricopràctic, i de caràcter selectiu, en l'Institut Valencià de Seguretat Pública i Emergències. D'acord amb l'article 9 del Decret 88/2001, no caldrà realitzar el curs indicat, si aquest ja s'ha superat amb anterioritat durant els últims quatre anys previs a la convocatòria de les proves selectives.  
  
  
Onze. Incidències  
El tribunal queda autoritzat per a resoldre els dubtes que es presenten, interpretar les bases d'aquesta convocatòria i prendre els acords necessaris per al bon ordre del procés selectiu.  
  
  
  
Dotze. Recursos  
Aquestes bases i els actes administratius que se'n deriven, podran ser impugnats d'acord amb el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i Llei 29/1998, de 13 de juliol, reguladora de la jurisdicció contenciosa administrativa.  
  
  
  
ANNEX I  
Temaris  
  
Grup I. Dret Constitucional i Administratiu  
Tema 1. La Constitució espanyola de 1978. Estructura, contingut i principis bàsics. Reforma de la Constitució.  
Tema 2. Organització política de l'Estat espanyol. Classe i forma d'Estat. Organització territorial de l'Estat. La Corona: funcions constitucionals del rei. Successió i regència. La ratificació.  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: El Govern. Relacions entre el Govern i les Corts Generals. El Poder judicial. Estructura, organització i funcionament dels tribunals en el sistema espanyol.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.  
Tema 7. L'Administració pública. La Hisenda pública i l'Administració tributària. El ciutadà i l'administració.  
Tema 8. El dret administratiu. Fonts. Normes no parlamentàries amb rang de llei. El reglament.  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.  
Grup II. Règim local i policia  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.  
Tema 12. Òrgans col·legiats de govern. L'ajuntament ple. La comissió de govern. Òrgans consultius i participatius: les comissions informatives. Les juntes de districte.  
Tema 13. La funció pública en general i els funcionaris de les entitats locals. Organització de la funció pública local. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.  
  
Tema 14. Responsabilitat dels funcionaris públics. Reglament de règim disciplinari. Incoació i tramitació d'expedients.  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'alcaldia.  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari dels funcionaris de policia local.  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari.  
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El Registre de Policies Locals. Sistema retributiu de les policies locals de la Comunitat Valenciana. Premis i distincions.  
  
Grup III. Dret penal, policia administrativa i sociologia  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.  
  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de trànsit i seguretat constitutives de delicte.  
Tema 24. Delictes contra el patrimoni i l'ordre socioeconòmic: furts, robatoris, extorsió, robatori i furt de vehicles.  
Tema 25. Delictes contra l'administració pública: prevaricació i altres comportaments injustos; abandó de destinació i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
  
Tema 26. Llei orgànica reguladora del procediment d'habeas corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i registre en lloc tancat.  
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.  
Tema 28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.  
  
Tema 29. Els grups socials. Formació dels grups socials. Les masses i la seua tipologia. El procés de socialització.  
Tema 30. La delinqüència. Models explicatius i factors. Els comportaments col·lectius. Comportament en desastres, efectes i conseqüències dels desastres. Reacció davant de situació de desastres.  
Grup IV. Policia de trànsit i circulació  
Tema 31. El trànsit i la seguretat viària: concepte i objectius. L'home com a element de seguretat viària. Els conductors. Els vianants. El vehicle. Les vies.  
Tema 32. La normativa sobre trànsit circulació de vehicles de motor i seguretat viària: la Llei de Bases i el seu text articulat. Tipificació de les principals infraccions. Infraccions de trànsit que constitueixen delicte. El Codi de Circulació i els seus preceptes encara vigents.  
Tema 33. El Reglament General de Circulació. Estructura. Principals normes de circulació.  
Tema 34. El Reglament General de Conductors. Normes generals. Classes dels permisos de conduir i els seus requisits. Validesa. Equivalències.  
Tema 35. Reglament General de Vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.  
Tema 36. Reglament del procediment sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via.  
Tema 37. El transport. Classes de transport. Servei públic de viatgers i servei públic de mercaderies o mixt. El servei privat. Transport escolar i de menors. Transport de mercaderies perilloses.  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàreu. Infraccions i diligències policials.  
Tema 39. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.  
Tema 40. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.  
Grup V. Entorn social i local del municipi de Llíber  
Tema 41. El municipi de Llíber. Situació. Límits. Partides rurals. Camins. Urbanitzacions. Guia de carrers del nucli urbà, el seu coneixement sobre pla mut.  
Tema 42. Ubicació centres oficials i llocs públics d'interés del municipi.  
  
  
  
ANNEX II  
Quadre d'exclusions mèdiques  
  
1. Obesitat o primor manifesta que dificulten o incapaciten per a l'exercici del lloc de treball.  
2. Ull i visió.  
2.1. Agudesa visual amb correcció o sense inferior als dos terços de la visió normal en ambdós ulls.  
2.2. Hemianòpsia completa i absoluta.  
3. Oïda i audició.  
Agudesa auditiva biaural amb correcció o sense que supose pèrdua entre 1.000 i 4.000 hertzs a 45 decibels.  
4. Aparell locomotor.  
Qualsevol patologia òssia d'extremitats que produïsquen retraccions o limitacions funcionals de causa muscular o articular.  
5. Aparell digestiu.  
Qualsevol procés digestiu que segons el parer dels assessors mèdics, dificulte de forma important l'exercici del lloc de treball.  
6. Aparell cardiovascular.  
Hipertensió arterial mal controlada, no ha de sobrepassar les xifres en repòs els 170 mn/hg en pressió sistòlica i els 95 mn/hg en pressió diastòlica; segons el parer dels assessors mèdics, es podrà repetir la prova quan concórreguen circumstàncies que així ho aconsellen.  
Varius ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de miocardi.  
7. Aparell respiratori.  
La bronquiopatia crònica obstructiva. El pneumotòrax espontani (en més d'una ocasió).  
8. Sistema nerviós.  
Epilèpsia, alcoholisme i toxicomania.  
9. Pell i fàneres.  
Cicatrius que produïsquen limitacions funcionals.  
10. Altres processos patològics.  
Malalties immunològiques sistemàtiques. Intoxicacions cròniques. Hemopaties greus.  
11. I qualsevol procés patològic que segons el parer dels assessors mèdics limite o incapacite l'aspirant per al lloc de treball a què s'opta.  
  
  
  
  
ANNEX III  
Barem per a la valoració dels mèrits en el concurs   
per a la provisió de places de policia local, per promoció interna  
  
1. Titulació acadèmica i cursos de formació i perfeccionament. Fins a un màxim de 8,70 punts.  
1.2. Titulació acadèmica. Fins a un màxim de 2,96 punts.  
Es valoraran les titulacions acadèmiques acreditades pels concursants que siguen iguals o superiors a les que s'exigeixen per a accedir a l'escala i categoria a què pertanguen. No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que siguen imprescindibles per a la consecució d'altres de nivell superior.  
Doctor:  
?Dret, Criminologia, Pedagogia, Sociologia i Ciències Polítiques: 4 punts.  
?En altres matèries: 3 punts.  
Llicenciat:  
?Dret, Criminologia, Pedagogia, i Sociologia: 2,50 punts.  
?En una altra matèria o equivalent: 2 punts  
Diplomat:  
?Educació Social, Gestió i Administració Pública, Treball Social o Criminologia, o tindre superat i degudament acreditat el primer cicle en Dret, Sociologia, Pedagogia, Sociologia o Ciències Polítiques: 1,50 punts.  
?En una altra matèria o equivalent: 1 punt.  
Els màsters impartits per la universitat, es valoraran quant a 0,03 punts per mes complet.  
  
  
Nomnre d'hores  
De 20 a 50  
De 51 a 100  
De 101 a 150  
De 151 a 200  
De 20 la 250  
Mes de 250 Assistència  
0,05  
0,30  
0,45  
0,60  
0,75  
0,90 Aprofitament  
0,25 punts  
0,60 punts  
0,90 punts  
1,20 punts  
1,50 punts  
1,80 punts  
  
  
  
Quan es tracte de cursos de duració inferior a la mínima esmentada, la seua puntuació vindrà donada per la suma del còmput d'hores i/o assistència a aquests, que haurà de realitzar el tribunal qualificador.  
  
En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, i sense superar per aquest concepte el màxim de 2 punts. Els cursos organitzats i impartits per l'IVASPE, realitzats amb anterioritat a la data d'entrada en vigor de la Resolució de la Direcció General d'Interior de 24 de març de 1995, sobre Cursos de Formació impartits per l'IVASPE (10.04.1995), així com els realitzats pel Ministeri de l'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdós expressament reconeguts per l'IVASPE, es valoraran en tot cas amb la puntuació corresponent al diploma d'assistència.  
  
Els cursos bàsics de formació inicial i els cursos d'ascens o capacitació no seran objecte de puntuació, els cursos de dispensa en un grau del requisit de titulació es puntuaran, si és el cas, com cursos amb diploma d'assistència. No seran puntuables si ja es van tindre en compte als efectes de titulació acadèmica per a promoció interna.  
1.3. Coneixement del valencià. Fins a un màxim de 3 punts. Acreditat per mitjà de certificat oficial de la Junta Qualificadora de Coneixements del Valencià. La valoració del coneixement del valencià s'efectuarà puntuant exclusivament el nivell més alt obtingut.  
  
?Certificat de coneixements orals: 0,75 punts.  
?Certificat de grau elemental: 1 punt.  
?Certificat de grau mitjà: 2 punts.  
?Certificat de grau superior: 3 punts.  
2. Antiguitat i Grau Personal. Fins a un màxim de 6,77 punts.  
2.1. Antiguitat. Fins a un màxim de 4,77 punts.  
?Per cada mes complet de serveis en actiu en la mateixa escala i categoria de la policia local o superior: 0,030 punts.  
?Per cada mes complet de serveis en actiu en cada una de les categories inferiors de la policia local: 0,020 punts.  
?Per cada mes complet de serveis en actiu prestat en altres forces i cossos de seguretat: 0,010 punts.  
?Per cada mes complet de serveis en actiu prestat en qualsevol Administració pública no valorats en els anteriors paràgrafs: 0,005 punts.  
A aquests efectes també es computaran els serveis reconeguts a l'empara del que disposa la Llei 70/1978, de 26 de desembre, de Reconeixement dels Serveis Previs en Administració Pública.  
2.2. Grau personal. Fins a un màxim de punts 2 punts. Per la possessió d'un determinat grau personal consolidat:  
a) Grau consolidat inferior al del lloc sol·licitat: 1 punt.  
b) Grau consolidat igual o superior al del lloc sol·licitat: 2 punts.  
Per a la determinació del grau personal caldrà ajustar-se al que disposa la normativa sobre funció pública dictada per la Comunitat Valenciana.  
3. Mèrits específics. Fins a un màxim de 3,87 punts  
3.1. Idiomes no nacionals: fins a un màxim d'1 punt. Coneixement d'un o més idiomes acreditats documentalment, per mitjà de certificació expedida per facultat o escola oficial reconeguda: 0,50 punts per cada cicle acabat. La superació dels distints cursos complets que conformen els estudis oficials de distintes facultats o escoles oficials es valorarà a raó de 0,10 punts per curs complet.  
Acreditació de l'Escola Oficial d'Idiomes del coneixement d'idiomes oficials de qualsevol país de la Unió Europea: 0,10 punts per curs o el seu equivalent si en portava de cicles fins a un màxim de 0,50 punts. A aquest efecte es puntuarà el nivell més alt acreditat.  
3.2. Altres mèrits. Fins a un màxim de 0,87 punts.  
Es valoraran lliurement apreciats pel tribunal qualificador els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions no justificades en expedients expressos, així com qualsevol activitat formativa que es presente en el concurs, i altres degudament acreditats i no valorades en els anteriors apartats, tots ells, fins a un màxim de 0,10 punts per mèrit acreditat.  
  
La intervenció com a ponent en conferències i seminaris relacionats amb l'activitat policial i reconeguda per l'IVASPE es valorarà fins a un màxim de 0,12 punts.  
Les publicacions relacionades amb l'activitat policial es valoraran fins a un màxim de 0,18 punts, per cada una d'elles.  
3.3. Premis, distincions i condecoracions. Fins a un màxim de 2 punts.  
?Per estar en possessió de la placa col·lectiva al mèrit policial de la Generalitat Valenciana, 0,30 punts.  
?Per estar en possessió de la placa individual al mèrit policial de la Generalitat Valenciana, 1 punt.  
?Per estar en possessió de la medalla al mèrit policial de la Generalitat Valenciana, 0,60 punts.  
?Per ser objecte de felicitació o menció individual pel director general de la conselleria competent en matèria de policia local, 0,60 punts per cada una d'elles.  
?Per ser objecte de felicitació o menció col·lectiva pel director general de la conselleria competent en matèria de policia local, 0,10 punts per cada una d'elles.  
?Per condecoracions concedides, amb expedient previ respecte d'això, per altres administracions públiques com reconeixement a la lloable, extraordinària i meritòria actuació policial a títol individual, 1 punt per cada un d'ells. Si la condecoració és concedida a títol col·lectiu la puntuació serà de 0,1 punts per a cada un d'ells.  
?Per premis, distincions, felicitacions o mencions concedides, amb expedient previ respecte d'això, per altres administracions públiques.  
  
Llíber, 13 de novembre de 2015.- L'alcalde: José Juan Reus Reus.